Rusų muziejus

Rusų muziejus () – Rusijos muziejus Sankt Peterburge, kur sukaupta didžiausia rusų meno kolekcija. Kartu tai ir garsus meno kūrinių restauracijos centras su moksliniu tyrimo institutu, kuruojantis 260 meno muziejų darbą visoje Rusijoje.

Muziejų 1895 m. įkūrė imperatorius Nikolajus II savo mirusio tėvo imperatoriaus Aleksandro III garbei, pavadindamas jį Imperatoriaus Aleksandro III rusų muziejumi. Valstybinis muziejus lankytojams buvo atidarytas 1898 m. Pradžioje muziejaus kolekciją sudarė meno kūriniai, paimti iš Ermitažo, Aleksandro rūmų, Imperatoriškosios menų akademijos. Po Rusijos revoliucijos 1917 m. į Rusų muziejų pateko daug privačių nacionalizuotų kolekcijų. Rusų muziejus užima keletą istorinių įspūdingos architektūros statinių. Pagrindinis iš jų – Michailo rūmai (Михайловский дворец). 

 Filialai 
Muziejaus filialai įsikūrę keliose vietose Sankt Peterburge:
 Michailo pilyje (Михайловский (Инженерный) замок) Michailo (Inžinerinė) pilis;
 Marmuriniuose rūmuose (Мраморный дворец) Marmuriniai rūmai;
 Stroganovų rūmuose (Строгановский дворец) Stroganovų rūmai;
 Petro I namelyje (Домик Петра I) Petro I namelis;
 Petro I vasaros rūmuose (Летний дворец Петра I) Petro I vasaros rūmai;
 Benua korpuse (Корпус Бенуа) Benua korpusas.

 Kolekcija 

Muziejaus kolekciją sudaro ne tik nacionalinė rusų, bet ir tarybinė tapyba, skulptūra, grafika, dekoratyvinis, taikomasis ir liaudies menas, porcelianas, baldai, raižiniai, metalo, stiklo gaminiai, siuviniai, audiniai. 2005 m. sausio 1 d. muziejus turėjo apie 394 tūkst. vienetų meno kūrinių, tame skaičiuje – 5 tūkst. XII–XX a. pr. laikotarpiu sukurtų ikonų.

 Galerija 
Kai kurie iš žinomiausių muziejaus kūrinių:

 Šaltiniai 

 Nuorodos 

 Muziejaus tinklalapis
 Virtuali kelionė per muziejų
 Muziejus – Rusijos kultūros paveldo objektas 

Kategorija:Sankt Peterburgo muziejai
Kategorija:Sankt Peterburgo architektūra
Kategorija:Rusijos meno muziejai